Ο **Άαρον Μαλίκ Χάρισον** (αγγλικά: *Aaron Malik Harrison*, 28 Οκτωβρίου 1994) είναι Αμερικανός επαγγελματίας καλαθοσφαιριστής. Με ύψος 1.98 μέτρα αγωνίζεται ως σούτινγκ γκαρντ για την Τουρκ Τέλεκομ.

Κολεγιακή σταδιοδρομία
----------------------

Ο Χάρισον ξεκίνησε ως σούτινγκ γκαρντ και στους 40 αγώνες για το Πανεπιστήμιο του Κεντάκι κατά τη διάρκεια της σεζόν 2013–14, με μέσο όρο 13,7 πόντους με 42,3% στα δίποντα, 35,6% στα τρίποντα και 79% στις ελεύθερες βολές. Σημείωσε 28 πόντους (ρεκόρ σταδιοδρομίας) εναντίον των Ρόμπερτ Μόρις Κολόνιαλς στις 17 Νοεμβρίου 2013, έχοντας 10/10 ελεύθερες βολές. Στις 30 Μαρτίου 2014, ο Χάρισον πέτυχε ένα νικητήριο τρίποντο στον αγώνα εναντίον των Μίσιγκαν Γουλβερίνς, στους περιφερειακούς τελικούς του τουρνουά NCAA Men's Division I 2014. Στις 5 Απριλίου 2014, πέτυχε ένα νικητήριο τρίποντο εναντίον των Ουισκόνσιν Μπάντζερς στους ημιτελικούς του τουρνουά NCAA Men's Division I 2014. Τελείωσε το παιχνίδι με 8 πόντους, όλους στο δεύτερο ημίχρονο. 

Στις 25 Απριλίου 2014, ο Χάρισον και ο αδελφός του ανακοίνωσαν μέσω Twitter ότι θα επέστρεφαν για να παίξουν τη δεύτερη χρονιά τους στο Πανεπιστήμιο του Κεντάκι, αντί να δηλώσουν συμμετοχή στο NBA Ντραφτ του 2014. 

Πριν από την έναρξη της σεζόν 2014–15, ο Χάρισον ανακηρύχθηκε ο Παίκτης της Χρονιάς της Νοτιοανατολικής Περιφέρειας.

Στις 9 Απριλίου 2015, ο Χάρισον δήλωσε συμμετοχή στο ΝΒΑ Ντραφτ, αποφεύγοντας τα τελευταία δύο χρόνια επιλεξιμότητας στο κολέγιο. Συμμετείχε μαζί με τον δίδυμο αδελφό του, Άντριου και τους συνμπαίκτες του στο Κεντάκι, Καρλ-Άντονι Τάουνς, Ουίλι Κόλι-Στέιν, Τρέι Λάιλς, Ντέβιν Μπούκερ και Ντακάρι Τζόνσον.

Επαγγελματική σταδιοδρομία
--------------------------

### Σάρλοτ Χόρνετς (2015–2017)

Αφού δεν επιλέχθηκε στο NBA Ντραφτ του 2015, ο Χάρισον εντάχθηκε στους Σάρλοτ Χόρνετς για το NBA Σάμερ Λιγκ 2015. Στις 14 Ιουλίου 2015, υπέγραψε με τους Χόρνετς. Έκανε το ντεμπούτο του στο NBA στις 20 Νοεμβρίου 2015, καταγράφοντας ένα ριμπάουντ σε δύο λεπτά συμμετοχής εναντίον των Φιλαδέλφεια 76ερς. Στο τέλος της κανονικής περιόδου των Χόρνετς στις 13 Απριλίου 2016, ο Χάρισον είχε αγώνα σταδιοδρομίας, με έξι πόντους και πέντε ριμπάουντ, στη νίκη με 117-103 επί των Ορλάντο Μάτζικ. Κατά τη διάρκεια της rookie σεζόν του, ο Χάρισον έπαιξε πολλούς αγώνες με τους Οκλαχόμα Σίτι Μπλου και τους Έρι Μπέιχοκς της NBA Development League.

Κατά τη διάρκεια των δύο πρώτων μηνών της σεζόν 2016-17, ο Χάρισον πέρασε μεγάλο μέρος στη D-League με τη νέα θυγατρική των Χόρνετς, τους Γκρίνσμπορο Σουόρμ. Στις 3 Ιανουαρίου 2017, αποδεσμεύτηκε από τους Χόρνετς.

### Γκρίνσμπορο Σουόρμ (2017)

Στις 15 Ιανουαρίου 2017, ο Χάρισον αποκτήθηκε από τους Γκρίνσμπορο Σουόρμ κάνοντας το ντεμπούτο του εκείνη την ημέρα, στην ήττα με 105-95 από τους Άιοβα Ένερτζι, καταγράφοντας τέσσερις πόντους, τέσσερα ριμπάουντ και δύο ασίστ σε 17 λεπτά από τον πάγκο.

### Ντέλαγουερ 87ερς (2017)

Στις 3 Φεβρουαρίου 2017, ο Χάρισον ανταλλάχθηκε στους Ντέλαγουερ 87ερς για τον Άντονι Μπάρμπερ και τα δικαιώματα επιστροφής του Σαμ Τόμσον.

### Ρίνο Μπίγκχορνς (2017–2018)

Στις 3 Νοεμβρίου 2017, ο Χάρισον, μαζί με κάποιες επιλογές ντραφτ, ανταλλάχθηκαν στους Ρίνο Μπίγκχορνς για τα δικαιώματα επιστροφής των Κένταλ Μάρσαλ και Γιουσού Ενντόι και μία επιλογή ντραφτ.

### Ντάλας Μάβερικς (2018)

Στις 22 Μαρτίου 2018, ο Χάρισον υπέγραψε συμβόλαιο 10 ημερών με τους Ντάλας Μάβερικς και στις 31 Μαρτίου, αφού έπαιξε τέσσερα αγώνες, υπέγραψε με τους Μάβερικς για το υπόλοιπο της σεζόν. Δεν έλαβε προσφορά από τους Μάβερικς μετά το τέλος της σεζόν.

### Γαλατασαράι (2018-2020)

Στις 5 Σεπτεμβρίου 2018, ο Χάρισον υπέγραψε με την τουρκική Γαλατασαράι.

Στις 7 Αυγούστου 2019, ο Χάρισον ανανέωσε το συμβόλαιό του με την ομάδα για δύο (1 + 1) ακόμη σεζόν. Τη σεζόν 2019-20, είχε κατά μέσο όρο 12,8 πόντους, 3,3 ριμπάουντ, 3,2 ασίστ και 1,8 κλεψίματα ανά αγώνα.

### Ολυμπιακός (2020-2021)

Στις 22 Ιουνίου 2020, ανακοινώθηκε η απόκτηση του Χάρισον από τον Ολυμπιακό. Μέτρησε τη σεζόν 2020-21, 6.5 πόντους, 1.1 ασίστ και 1.8 ριμπάουντ στην Ευρωλίγκα. 

### Τουρκ Τέλεκομ (2021-σήμερα)

Στις 16 Ιουλίου 2021, ανακοινώθηκε από την Τουρκ Τέλεκομ.

Στατιστικά σταδιοδρομίας NBA
----------------------------

### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 | Σάρλοτ | **21** | 0 | 4.4 | .263 | **.300** | .417 | .7 | .1 | .3 | .0 | **.9** |
| 2016–17 | Σάρλοτ | 5 | 0 | 3.4 | .000 | .000 | .500 | .6 | .6 | .0 | .0 | .2 |
| 2017–18 | Ντάλας | 9 | **3** | **25.9** | **.275** | .209 | **.765** | **2.7** | **1.2** | **1.0** | **.2** | **6.7** |
| Σταδιοδρομία | 35 | 3 | 9.8 | .261 | .218 | .613 | 1.2 | .5 | .4 | .1 | 2.3 |

### Πλέι-οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2016 | Σάρλοτ | 2 | 0 | 3.5 | .000 | .000 | .000 | .5 | .0 | .0 | .0 | .0 |
| Σταδιοδρομία | 2 | 0 | 3.5 | .000 | .000 | .000 | .5 | .0 | .0 | .0 | .0 |

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 24309. Ανακτήθηκε στις 4  Απριλίου 2022.
4. ↑  Λίντνερ, Τζόναθαν (22 Σεπτεμβρίου 2014). «UK picked to win SEC; Aaron Harrison player of year». *Cincinnati.com*. Ανακτήθηκε στις 26 Οκτωβρίου 2014.
5. ↑  Ραπ, Τίμοθι (8 Απριλίου 2015). «Andrew, Aaron Harrison to Declare for 2015 NBA Draft: Latest Details, Reaction». *BleacherReport*. Bleacher Report. Ανακτήθηκε στις 10 Απριλίου 2016.
6. ↑  «Hornets Announce 2015 Orlando Pro Summer League Roster». *NBA.com*. 30 Ιουνίου 2015. Ανακτήθηκε στις 14 Ιουλίου 2015.
7. ↑  «Hornets Sign Free Agent Guard Aaron Harrison». *NBA.com*. 14 Ιουλίου 2015. Ανακτήθηκε στις 14 Ιουλίου 2015.
8. ↑  «Aaron Harrison 2015-16 Game Log». *Basketball-Reference.com*. Ανακτήθηκε στις 21 Ιανουαρίου 2016.
9. ↑  «All-Time NBA Assignments». *NBA.com*. Αρχειοθετήθηκε από το πρωτότυπο στις 22 Μαρτίου 2017. Ανακτήθηκε στις 7 Δεκεμβρίου 2016.
10. ↑  «2016-17 NBA Assignments». *NBA.com*. Αρχειοθετήθηκε από το πρωτότυπο στις 26 Ιανουαρίου 2017. Ανακτήθηκε στις 7 Δεκεμβρίου 2016.
11. ↑  «Charlotte Hornets Waive Guard Aaron Harrison». *NBA.com*. 3 Ιανουαρίου 2017. Ανακτήθηκε στις 3 Ιανουαρίου 2017.
12. ↑  Βάρνι, Ντένις (15 Ιανουαρίου 2017). «D-League's Greensboro Swarm add Aaron Harrison to roster». *Kentucky.com*. Lexington Herald-Leader. Ανακτήθηκε στις 15 Ιανουαρίου 2017.
13. ↑  «Selden Pours In 30 As Energy Top Swarm». *NBA.com*. 15 Ιανουαρίου 2017. Αρχειοθετήθηκε από το πρωτότυπο στις 18 Ιανουαρίου 2017. Ανακτήθηκε στις 15 Ιανουαρίου 2017.
14. ↑  «SEVENS ACQUIRE AARON HARRISON». *NBA.com*. 3 Φεβρουαρίου 2017. Αρχειοθετήθηκε από το πρωτότυπο στις 5 Φεβρουαρίου 2017. Ανακτήθηκε στις 5 Φεβρουαρίου 2017.
15. ↑  «BIGHORNS COMPLETE TWO TRADES PRIOR TO SEASON TIP-OFF - Reno Bighorns». *gleague.nba.com*. Αρχειοθετήθηκε από το πρωτότυπο στις 23 Μαρτίου 2018. Ανακτήθηκε στις 22 Ιουνίου 2020.
16. ↑  «Mavericks sign Aaron Harrison to 10-day contract». *mavs.com*. 22 Μαρτίου 2018. Αρχειοθετήθηκε από το πρωτότυπο στις 23 Μαρτίου 2018. Ανακτήθηκε στις 22 Μαρτίου 2018.
17. ↑  Χιλ, Άρθουρ (31 Μαρτίου 2018). «Aaron Harrison signs rest-of-season deal with Mavs». *yardbarker.com*. Ανακτήθηκε στις 2 Απριλίου 2018.
18. ↑  «Guide to 2018 contract options, qualifying offers». *nba.com*. 30 Ιουνίου 2018. Ανακτήθηκε στις 30 Ιουνίου 2018.
19. ↑  «Galatasaray signs Aaron Harrison». *Sportando*. Αρχειοθετήθηκε από το πρωτότυπο στις 5 Σεπτεμβρίου 2018. Ανακτήθηκε στις 5 Σεπτεμβρίου 2018.
20. ↑  «Aaron Harrison ile sözleşme uzatıldı». *galatasaray.org* (στα Τουρκικά). 7 Αυγούστου 2019. Ανακτήθηκε στις 7 Αυγούστου 2019.
21. ↑  Βάρνι, Ντένις (26 Μαρτίου 2020). «Catch up with 36 ex-Cats playing pro basketball in leagues outside the NBA». *Lexington Herald-Leader*.. Ανακτήθηκε στις 16 Μαΐου 2020.
22. ↑  «Ολυμπιακός: Στην Τουρκ Τέλεκομ και ο Άαρον Χάρισον (pic & vid) | Gazzetta». *www.gazzetta.gr*. Ανακτήθηκε στις 9 Νοεμβρίου 2021.

Εξωτερικοί σύνδεσμοι
--------------------

* Kentucky Wildcats bio